6 millió 392 ezer a beoltott, 4498 az új fertőzött
Megjelentek a friss járványügyi adatok a hivatalos tájékoztató portálon.
A beoltottak száma 6 391 940 fő, közülük 6 163 700 fő a második, 3 801 276 fő már a harmadik oltását is felvette. 4498 új fertőzöttet igazoltak, ezzel a járvány kezdete óta összesen 1 779 174 főre nőtt az azonosított fertőzöttek száma. Meghalt 88, többségében idős, krónikus beteg, így az áldozatok száma 43 752 főre emelkedett. A gyógyultak száma folyamatosan nő, jelenleg 1 566 509 fő, az aktív fertőzöttek száma pedig 168 913 főre csökkent. 3997 koronavírusos beteget ápolnak kórházban, közülük 148-an vannak lélegeztetőgépen. Ma délután és szombaton újabb oltási akció lesz, és márciusban is folytatódni fognak az oltási akciónapok.

Ma és holnap, majd márciusban is minden csütörtökön, pénteken és szombaton lesz oltási akció a kórházi oltópontokon. Az oltásra továbbra is kiemelten várják az oltatlanokat, és azokat is, akik már 4 hónapnál régebben kapták meg a korábbi oltásukat. A megerősítő oltás mindenkinek javasolt, aki már 4 hónapnál régebben kapta meg az előző oltását. A harmadik oltás felvételével ismét 80-90%-ra emelhető a védettség. A központi oltópontokon továbbra is öt vakcina közül lehet választani. Emellett a háziorvosok is folytatják az oltásokat.
Itthon koronavírus